CELEX: 32022D0119(02)
Language: mt
Date: 2021-12-20 00:00:00
Title: Deċiżjoni tal-Kunsill tal-20 ta’ Diċembru 2021 li taħtar is-supplenti għall-President tal-Bord tal-Appell tal-Uffiċċju Komunitarju tal-Varjetajiet ta’ Pjanti 2022/C 27/06

19.1.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 27/16
               
            
         DEĊIŻJONI TAL-KUNSILL
         tal-20 ta’ Diċembru 2021
         li taħtar is-supplenti għall-President tal-Bord tal-Appell tal-Uffiċċju Komunitarju tal-Varjetajiet ta’ Pjanti
         (2022/C 27/06)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (KE) Nru 2100/94 tas-27 ta’ Lulju 1994 dwar drittijiet ta’ varjetajiet ta’ pjanti fil-Komunità (1), u b’mod partikolari l-Artikolu 47(1) tiegħu,
         Billi:
         
                     (1)
                  
                  
                     Bid-Deċiżjoni tas-16 ta’ Ġunju 2016 (2), il-Kunsill ġedded il-mandat tas-Sa Sari Kaarina HAUKKA bħala supplenti għall-President tal-Bord tal-Appell tal-Uffiċċju Komunitarju tal-Varjetajiet tal-Pjanti (“l-Uffiċċju”).
                  
               
                     (2)
                  
                  
                     Il-mandat imġedded tas-Sa Sari Kaarina HAUKKA skada fl-14 ta’ Ottubru 2021.
                  
               
                     (3)
                  
                  
                     Fit-13 ta’ Ottubru 2021, wara li nkisbet l-opinjoni tal-Kunsill Amministrattiv tal-Uffiċċju, il-Kummissjoni pproponiet lill-Kunsill lista ta’ kandidati ta’ supplenti għall-President tal-Bord tal-Appell tal-Uffiċċju,
                  
               ADOTTA DIN ID-DEĊIŻJONI:
         
            Artikolu 1
            
               1.   Is-Sur Marcus NAVIN-JONES huwa b’dan maħtur bħala supplenti għall-President tal-Bord tal-Appell tal-Uffiċċju Komunitarju tal-Varjetajiet tal-Pjanti (“l-Uffiċċju”) għal perijodu ta’ ħames snin.
            
            
               2.   Il-mandat tas-Sur Marcus NAVIN-JONES għandu jiddekorri mid-data li fiha huwa jassumi d-doveri tiegħu. Dik id-data għandu jintlaħaq ftehim dwarha bejn il-President u l-Kunsill Amministrattiv tal-Uffiċċju.
            
         
         
            Artikolu 2
            Il-President tal-Kunsill Amministrattiv tal-Uffiċċju għandu jingħata s-setgħa li jipprevedi l-arranġamenti kollha meħtieġa biex jiġi implimentat l-Artikolu 1.
         
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussel, l-20 ta’ Diċembru 2021
            
               
                  Għall-Kunsill
               
               
                  Il-President
               
               A. VIZJAK
            
         
         
            (1)  ĠU L 227, 1.9.1994, p. 1.
         
            (2)  Deċiżjoni tal-Kunsill tas-16 ta’ Ġunju 2016 li ġġedded il-mandat tas-supplenti għall-President tal-Bord tal-Appell tal-Uffiċċju Komunitarju tal-Varjetajiet tal-Pjanti (ĠU C 223, 21.6.2016, p. 5).